CELEX: 62015TN0299
Language: et
Date: 2015-06-08 00:00:00
Title: Kohtuasi T-299/15: 8. juunil 2015 esitatud hagi – Nova versus komisjon

3.8.2015   
            
            
               ET
            
            
               Euroopa Liidu Teataja
            
            
               C 254/20
            
         8. juunil 2015 esitatud hagi – Nova versus komisjon
   (Kohtuasi T-299/15)
   (2015/C 254/23)
   Kohtumenetluse keel: itaalia
   
      Pooled
   
   
      Hageja: Nova Onlus Consorzio nazionale di cooperative sociali – Soc. coop. (Trani, Itaalia) (esindajad: advokaadid M. Astolfi, M. Petrucci)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
                
            
            
               
                  Esiteks:
               
               
                           —
                        
                        
                           Kinnitada ja tuvastada, et täielikult on täitmata jäetud lepingust Grant Agreement n. HOME/2011/PPRS/AG/2176 Abac No. 30-CE-0495809/00-94 tulenevad kohustused ning seetõttu:
                           
                                       —
                                    
                                    
                                       tunnustada tema õigust mitte tagasi maksta summat 80  242,78 eurot, mis talle on juba välja makstud kui „pre-financing payment” ja mis on praegu Euroopa Komisjoni väljastatud võlateate esemeks – Directorate General Migration and Home Affairs – Directorate E: Migration and Security Funds – Unit E2: Asylum, Migration and Integration Fund – HOME E2/FL/2015, prot. 1520007, 1. aprill 2015, mille ese on „HOME/2011/PPRS/AG/2176 TORRE – Transnational Observatory for Refugee’s Resettlement in Europe nr 3241503771, mille kostja väljastas selleks, et viidatud summa talle tagasi makstaks.
                                    
                                 
                                       —
                                    
                                    
                                       mõista kostjalt välja summa 52  146,36 eurot, mida ta on maksena „final payment” veel kohustatud tasuma, viivisintress kuni ajani, mil ta on oma kohustuse täielikult täitnud Grant Agreement’i artikli II.16.3 tähenduses, ning kohtukulud, mida hageja on kandnud seoses käesoleva menetlusega.
                                    
                                 
                     
         
                
            
            
               
                  Teise võimalusena:
               
               
                           —
                        
                        
                           tühistada Euroopa Komisjoni 1. aprilli 2015. aasta akt – Directorate General Migration and Home Affairs – Directorate E: Migration and Security Founds – Unit E2: Asylum, Migration and Integration Fund – HOME E2/FL/2015, prot. 1520007, mille ese on „HOME/2011/PPRS/AG/2176 TORRE – Transnational Observatory for Refugee’s Resettlement in Europe – võlateade nr 3241503771”, mille ese on summa 80  242,78 eurot tagasimaksmine, ja mis tahes seotud varasem, kaasnev ja/või hilisem akt.
                        
                     
                           —
                        
                        
                           tuvastada, et kostja on kohustatud tasuma Grant Agreement n. HOME/2011/PPRS/AG/2176 Abac No. 30-CE-0495809/00-94 täitmiseks summana „final payment” veel 52  146,36 eurot ning mõista temalt välja viivisintress kuni ajani, mil ta on oma kohustuse täielikult täitnud Grant Agreement’i artikli II.16.3 tähenduses ning kohtukulud, mida hageja on kandnud seoses käesoleva menetlusega.
                        
                     
         
      Väited ja peamised argumendid
   
   Oma hagi põhjendamiseks esitab hageja neli väidet.
   
               1.
            
            
               Esimene väide, mille kohaselt on jäetud täitmata veel tasumisele kuuluva summa väljamaksmise kohustus ja rikutud G.A: artiklis II.15.4 ette nähtud kohustusi.
               
                           —
                        
                        
                           Selles küsimuses leiab hageja, et rikutud on võistlevuse põhimõtet seoses komisjoni tegevusega ning läbipaistvuse, erapooletuse ja sõltumatu hindaja erapooletuse põhimõtteid.
                        
                     
         
               2.
            
            
               Teine väide, mille kohaselt on jäetud täitmata tulemuse objektiivse hindamise kohustus seoses Grant Agreement’i I lisaga „LogFrame” ja seoses veel tasumisele kuuluva summa vähendamise piiramisega Grant Agreement’i artikli II.17.5 tähenduses ning artiklis II.12 ette nähtud trahvide piiramisega.
               
                           —
                        
                        
                           ta väidab selle kohta, et komisjon nõustus tulemuste saavutamata jätmisega, et komisjon on alusetult rikastunud, rikutud on hea halduse põhimõtet seoses projekti eesmärkide hindamisega ja arvestades komisjoni tegelikku toetust, ning et rikutud on ka oluliste vorminõuete järgimise kohustuse põhimõtet.
                        
                     
         
               3.
            
            
               Kolmas väide, mis puudutab mitme lepingulise kohustuse täitmata jätmist
               
                           —
                        
                        
                           Hageja väidab selle kohta, et rikutud on proportsionaalsuse põhimõtet, lojaalse koostöö põhimõtet, õigust olla ära kuulatud seoses komisjoni tegevusega kontrolli- ja võlateate väljastamise menetluses ning Euroopa Liidu põhiõiguste harta artikli 42 lõike 2 punkti a.
                        
                     
         
               4.
            
            
               Neljas väide, mis puudutab artiklis II.14 märgitud kohustuste täitmata jätmist
               
                           —
                        
                        
                           Selles küsimuses väidab hageja, et rikutud on õiguspärase ootuse põhimõtet seoses inimressursside ja uuringutegevuse kulude lubatavusega.